รัฐบาลไทย-ข่าวทำเนียบรัฐบาล-นายกรัฐมนตรีประชุมหัวหน้าส่วนราชการระดับกระทรวง ครั้งที่ 5/2559 ขอบคุณข้าราชการที่ให้ความร่วมมือเป็นอย่างดีตลอดระยะเวลาการทำงานที่ผ่านมา
วันจันทร์ที่ 31 ตุลาคม 2559
นายกรัฐมนตรีประชุมหัวหน้าส่วนราชการระดับกระทรวง ครั้งที่ 5/2559 ขอบคุณข้าราชการที่ให้ความร่วมมือเป็นอย่างดีตลอดระยะเวลาการทํางานที่ผ่านมา
นายกรัฐมนตรีประชุมหัวหน้าส่วนราชการระดับกระทรวง ครั้งที่ 5/2559 ขอบคุณข้าราชการที่ให้ความร่วมมือเป็นอย่างดีตลอดระยะเวลาการทํางานที่ผ่านมา
วันนี้ (28 ก.ย. 59) เวลา 10.30 น. ณ ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรีเป็นประธานการประชุมหัวหน้าส่วนราชการระดับกระทรวงหรือเทียบเท่า ครั้งที่ 5/2559 โดยมีหัวหน้าส่วนราชการระดับกระทรวงหรือเทียบเท่าเข้าร่วมประชุม พร้อมกันนี้นายกรัฐมนตรีได้จัดงานอําลาให้กับหัวหน้าส่วนราชการที่จะเกษียณอายุราชการ โดยจัดให้มีการเลี้ยงอาหารเพื่อแสดงน้ําใจที่ร่วมกันปฏิบัติงานมาด้วยความทุ่มเท
โอกาสนี้ นายกรัฐมนตรีได้กล่าวขอบคุณข้าราชการที่ได้ให้ความร่วมมือช่วยทํางานเป็นอย่างดีตลอดระยะเวลาการทํางานที่ผ่านมา และกล่าวให้กําลังใจทุกคนที่ได้มีส่วนร่วมในการปฎิรูปประเทศ ถึงแม้ปัญหาของประเทศไม่สามารถแก้ไขได้ภายในระยะเวลาอันสั้น และไม่ได้แก้ไขได้ง่ายเพราะมีความซับซ้อนด้วยกฎกติกา แต่ขอให้ถือว่าทุกคนได้ทํางานร่วมกันเพื่อสร้างประวัติศาสตร์ให้กับประเทศไทย และชื่อเสียงเกียรติยศของวงศ์ตระกูลอย่างภาคภูมิใจ
จากนั้น พลเอก วิลาศ อรุณศรี เลขาธิการนายกรัฐมนตรีได้กล่าวถึงความคืบหน้าของการดําเนินงานว่า ในปีงบประมาณ พ.ศ. 2559 ของสํานักเลขาธิการนายกรัฐมนตรีว่า มีการปฏิบัติภารกิจในการอํานวยการขับเคลื่อนการบริหารราชการแผ่นดินของนายกรัฐมนตรีในทุก ๆ ด้าน ที่ได้กําหนดไว้ รวมถึงการปฏิบัติงานที่สําคัญเกี่ยวกับการติดตามและขับเคลื่อนการดําเนินงานตามนโยบายของรัฐบาล และข้อสั่งการของนายกรัฐมนตรี การเผยแพร่และประชาสัมพันธ์การดําเนินงานของรัฐบาลเพื่อสร้างการรับรู้ของประชาชน ตลอดจนการบริหารจัดการภารกิจในพื้นที่ส่วนภูมิภาคของนายกรัฐมนตรี การขับเคลื่อนภารกิจด้านต่างประเทศ ด้านนิติบัญญัติ และการสนับสนุนให้มีการดําเนินการปฏิรูปประเทศในด้านต่าง ๆ ซึ่งผลการดําเนินงานก่อให้เกิดประสิทธิผลต่อการพัฒนาประเทศ สามารถแก้ไขปัญหาของประชาชนตามเจตนารมณ์ของรัฐบาล ที่เป็นไปตามข้อสั่งการของนายกรัฐมนตรี
พร้อมกันนี้ เลขาธิการนายกรัฐมนตรีได้กล่าวถึงประเด็นขอความร่วมมือจากส่วนราชการต่าง ๆ ว่า เรื่องใดที่ดําเนินการแล้วเสร็จขอให้มีการประเมินผลและรายงานให้รับทราบ ส่วนเรื่องที่ยังดําเนินการไม่แล้วเสร็จ ให้เร่งรัดดําเนินการอย่างต่อเนื่อง ส่วนการจัดทําแผนงาน โครงการตามแผนปฎิบัติราชการประจําปี 2560 ขอให้สอดคล้องกับยุทธศาสตร์ชาติ 20 ปี และแผนพัฒนาเศรษฐกิจและสังคมแห่งชาติ ฉบับที่ 12 ในส่วนเรื่องเกี่ยวกับต่างประเทศ ขอให้กระทรวงการต่างประเทศเป็นแม่งานในการติดตามผลการเจรจาของนายกรัฐมนตรีในระดับต่าง ๆ ให้ส่วนราชการรายงานผ่านกระทรวงการต่างประเทศตามระยะเวลาที่เหมาะสม
สําหรับการขับเคลื่อนการปฏิรูปประเทศ ขอให้มีการเร่งรัดขับเคลื่อนการปฏิรูปประเทศ สิ่งใดที่สามารถดําเนินการได้ให้ดําเนินการทันที รวมถึงการเร่งออกกฎหมาย กฎระเบียบที่เกี่ยวข้องภายใต้กฎหมายหลักให้แล้วเสร็จภายในระยะเวลาที่กําหนด ในส่วนการดําเนินงานส่วนภูมิภาคของนายกรัฐมนตรี ขอให้เร่งรัดติดตามการดําเนินงานตามข้อสั่งการของนายกรัฐมนตรี และจัดทําสรุปผลการดําเนินงานประจําปี โดยในปีงบประมาณ พ.ศ.2560 ขอให้มีการจัดทําแผนการลงพื้นที่ประจําเดือนของนายกรัฐมนตรีส่งให้สํานักเลขาธิการนายกรัฐมนตรีพิจารณา ส่วนการเผยแพร่และประชาสัมพันธ์การดําเนินงานของรัฐบาลสู่สาธารณชนขอให้เร่งประชาสัมพันธ์และสร้างการรับรู้เกี่ยวกับผลการดําเนินงานของส่วนราชการไปสู่ประชาชนอย่างทั่วถึงต่อไป
ภายหลังการรับฟังการนําเสนอรายงานผลงาน และประเด็นขอความร่วมมือจากเลขาธิการนายกรัฐมนตรี พลเอก ประยุทธ์ จันทร์โอชา นายกรัฐมนตรีกล่าวว่า ผลการเจรจาของนายกรัฐมนตรีในระดับต่าง ๆ กับผู้นําต่างประเทศขอให้กระทรวงการต่างประเทศจัดทําสําเนาแจกจ่ายผลการหารือให้ส่วนราชการที่เกี่ยวข้องได้รับทราบ เพื่อให้เกิดความสัมพันธ์ในทุกมิติกับประเทศเพื่อนบ้าน อันจะก่อให้เกิดการค้า การลงทุน โดยเฉพาะกิจกรรมที่จะต้องบูรณาการร่วมกันในด้านต่าง ๆ เพื่อเป็นการวางพื้นฐานอย่างบูรณาการ
สําหรับเรื่องงบประมาณ ขอให้มีการจัดทําคําของบประมาณให้มีความสัมพันธ์และสอดคล้องตามกลุ่มภารกิจงาน ต้องกําหนดแผนงานอย่างชัดเจน เพื่อลดความซ้ําซ้อนการใช้จ่ายงบประมาณ และต้องมีความเข้มงวดมากขึ้นเพื่อให้การใช้จ่ายงบประมาณเกิดประสิทธิภาพสูงสุด โดยต้องเรียงลําดับการใช้จ่ายงบประมาณตามความจําเป็นและความเร่งด่วน
ส่วนเรื่องของการลงพื้นที่ไปตรวจราชการในส่วนภูมิภาคเพื่อติดตามผลการปฏิบัติราชการ และตรวจเยี่ยมประชาชน นายกรัฐมนตรีกล่าวเน้นย้ําว่า ต่อไปจะลงพื้นที่ตรวจราชการในส่วนภูมิภาคเพิ่มขึ้นประมาณเดือนละ 2 ครั้ง เพราะต้องการไปให้ครบทุกจังหวัด ทั้งนี้ เพื่อสร้างความเข้าใจ และรับฟังปัญหาจากประชาชนโดยตรง ส่วนเรื่องการประชาสัมพันธ์ นายกรัฐมนตรีฝากให้ส่วนราชการบูรณาการการประชาสัมพันธ์ให้เป็นมืออาชีพ ต้องมีการสื่อสาร 2 ทาง จากข้างบนลงข้างล่าง และจากข้างล่างขึ้นข้างบน และแสวงหาความร่วมมือจากทุกภาคส่วนเพื่อให้เกิดเครือข่ายการประชาสัมพันธ์ที่ดีต่อกันระหว่างรัฐบาลกับภาคส่วนต่าง ๆ
----------------------------------------------
กลุ่มเผยแพร่และประชาสัมพันธ์ สํานักโฆษก